rejauldu/bengali-wikipedia huggingface dataset:
সিগ্রি একটি চুলা যা রান্নার জন্য ব্যবহৃত হয়। বিশেষ করে উত্তর ভারতে এটি ব্যবহৃত হয়। এতে জ্বালানী হিসেবে সাধারণত কয়লা, শুকনো গোবর এবং কাঠ ব্যবহৃত হয়। এটি মূলত যাদের তরলীকৃত পেট্রোলিয়াম গ্যাসের চুলা ব্যবহারের সামর্থ্য নেই তারা ব্যবহার করে। এছাড়া শীতকালে উষ্ণতার জন্যও সিগ্রি ব্যবহার করা হয়।   উৎপাদন  ডান|থাম্ব|250x250পিক্সেল| সিগ্রিতে খাবার রান্না করা হচ্ছে স্টিলের সিলিন্ডারের পাশের দেয়ালে একটি ছোট গর্ত কেটে ঐতিহ্যবাহী সিগ্রি তৈরি করা হয়। গর্তটি চুলা জ্বালানোর সময় ব্যবহার করা হয়। তারপরে বেশ কিছু পাতলা লোহার রড উপরের অংশের প্রায় সাত সেন্টিমিটার নীচে দেয়ালের মধ্য দিয়ে ঠেলে একটি জালক তৈরি করা হয়। এর দেয়াল এবং অভ্যন্তর প্রায় এক ইঞ্চি কাদামাটি দ্বারা আবৃত, যা অন্তরক হিসাবে কাজ করে।   জ্বালানো  সিগ্রি জ্বালানোর জন্য যথেষ্ট পরিমাণ প্রচেষ্টার প্রয়োজন হয়। প্রথমত উপরের অংশের মধ্য দিয়ে জ্বালানি (হয় কয়লা, গোবর বা কাঠের টুকরা) দেয়া হয়। তারপর এক টুকরো গোবর (সম্ভবত কেরোসিনে ভিজিয়ে রাখা) সিগ্রির পাশের গর্ত দিয়ে লোহার রডের নিচে ঢোকানো হয়। সিগ্রিটিকে তারপরে একটি ভাল বায়ুচলাচল এলাকায় রেখে দেওয়া হয় যতক্ষণ না এটি ধোঁয়া নির্গত করা বন্ধ করে। একবার গরম হয়ে গেলে এটি ধোঁয়াবিহীন তাপ তৈরি করে। এই সময়ের মধ্যে মাঝে মাঝে সিগ্রিতে জ্বালানি যোগ করা এবং বাতাস করার প্রয়োজন হয়।   ব্যাপকতা  সিগ্রির ব্যবহার এখনো গ্রাম এবং ছোট শহরগুলিতে সীমাবদ্ধ কারণ এটি জ্বলতে দীর্ঘ সময় নেয় এবং প্রাথমিকভাবে প্রচুর পরিমাণে ধোঁয়া তৈরি করে। সিগ্রি এমন সব রান্নার জন্য একটি ভাল পদ্ধতি যাতে সমান তাপ সরবরাহের প্রয়োজন হয় বা একটি ধোঁয়াটে গন্ধ সরবরাহ করতে হয়। এর ফলে রেস্তোরাঁগুলিতে মধ্যে এর ব্যবহার দেখা যাচ্ছে।   তথ্যসূত্র    হোম সায়েন্স   বহিঃসংযোগ    নুডল বোর্ড স্টোভ কভার  বিষয়শ্রেণী:ভারতীয় সংস্কৃতি বিষয়শ্রেণী:দেশী সংস্কৃতি
জামালপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৪১নং আসন।  সীমানা জামালপুর-৪ আসনটি জামালপুর জেলার সরিষাবাড়ি উপজেলা এবং জামালপুর সদর উপজেলার তিতপল্লা ইউনিয়ন ও মেষ্টা ইউনিয়ন নিয়ে গঠিত। নির্বাচিত সাংসদ নির্বাচন  সদস্য  দল১৯৭৯আব্দুস সালাম তালুকদারবাংলাদেশ জাতীয়তাবাদী দলসীমানা পরিবর্তন ১৯৮৬ শাহ নেওয়াজ বাংলাদেশের কমিউনিস্ট পার্টি ১৯৮৮ সামছুল ইসলাম জাতীয় পার্টি ১৯৯১ আব্দুস সালাম তালুকদার বাংলাদেশ জাতীয়তাবাদী দল  ফেব্রুয়ারি ১৯৯৬ শূন্য জুন ১৯৯৬ মোঃ নুরুল ইসলাম বাংলাদেশ আওয়ামী লীগ ২০০১আনোয়ারুল কবির তালুকদার বাংলাদেশ জাতীয়তাবাদী দল ২০০৮ মুরাদ হাসান বাংলাদেশ আওয়ামী লীগ ২০১৪ মামুনুর রশিদ জাতীয় পার্টি ২০১৮ মুরাদ হাসান বাংলাদেশ আওয়ামী লীগ২০২৪আবদুর রশিদস্বতন্ত্র   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে জামালপুর-৪  বিষয়শ্রেণী:জামালপুর জেলার জাতীয় সংসদীয় আসন বিষয়শ্রেণী:১৯৭৯-এ বাংলাদেশে প্রতিষ্ঠিত
আন্তোনিও লিমা দোস সান্তোস (; ১৮ জানুয়ারি ১৯৪২; লিমা নামে সুপরিচিত) হলেন একজন ব্রাজিলীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় সান্তোস এবং হালিস্কোর হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছেন।  ব্রাজিলীয় ফুটবল ক্লাব জুভেন্তুসের যুব পর্যায়ের হয়ে খেলার মাধ্যমে লিমা ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৫৯–৬০ মৌসুমে, ব্রাজিলীয় ক্লাব জুভেন্তুসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৬১–৬২ মৌসুমে তিনি সান্তোসে যোগদান করেছিলেন। সান্তোসে ১০ মৌসুম অতিবাহিত করার পর হালিস্কোর সাথে চুক্তি স্বাক্ষর করেছিলেন। পরবর্তীকালে, তিনি ফ্লুমিনেন্সে এবং ট্যাম্পা বে রোডিসের হয়ে খেলেছিলেন। সর্বশেষ ১৯৭৬ সালে, তিনি হালিস্কো হতে ব্রাজিলীয় ক্লাব পোর্তুগেসায় যোগদান করেছিলেন; পোর্তুগেসার হয়ে মাত্র এক মৌসুম খেলার পর তিনি অবসর গ্রহণ করেছিলেন।  লিমা ১৯৬৩ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ১৪ ম্যাচে ৪টি গোল করেছিলেন।   প্রারম্ভিক জীবন  আন্তোনিও লিমা দোস সান্তোস ১৯৪২ সালের ১৮ই জানুয়ারি তারিখে ব্রাজিলের সাও সেবাস্তিয়াও দো পারাইসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ১৯৬৩ সালের ২রা মে তারিখে, ২১ বছর, ৩ মাস ও ১৪ দিন বয়সে, ডান পায়ে ফুটবল খেলায় পারদর্শী লিমা নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি নেদারল্যান্ডস ০–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে লিমা সর্বমোট ৪ ম্যাচে অংশগ্রহণ করেছিলেন।   পরিসংখ্যান   আন্তর্জাতিক   দল  সাল  ম্যাচ  গোল ব্রাজিল  ১৯৬৩  ৪  ০ ১৯৬৫  ১  ১ ১৯৬৬  ৯  ৩ সর্বমোট  ১৪  ৪   তথ্যসূত্র    বহিঃসংযোগ              বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:সান্তোস ফুটবল ক্লাবের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল উপযোগী খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:১৯৬৬ ফিফা বিশ্বকাপের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:২০২৫-এ মৃত্যু বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:বৃক্কের রোগে মৃত্যু
২০২৫ মহিলা প্রিমিয়ার লিগ (ডব্লিউপিএল ২০২৫ নামেও পরিচিত এবং টাটা ডব্লিউপিএল ২০২৫ নামে পরিচিত) হল মহিলা প্রিমিয়ার লিগের চলমান তৃতীয় মৌসুম, ভারতীয় ক্রিকেট বোর্ড (বিসিসিআই) দ্বারা আয়োজিত একটি মহিলাদের ফ্র্যাঞ্চাইজি টি-টোয়েন্টি ক্রিকেট লিগ। পাঁচটি দল নিয়ে এই টুর্নামেন্টটি ১৪ ফেব্রুয়ারি থেকে ১৫ মার্চ ২০২৫ পর্যন্ত অনুষ্ঠিত হয়েছিল।  রয়্যাল চ্যালেঞ্জার্স ব্যাঙ্গালোর আগের মৌসুমে ডিফেন্ডিং চ্যাম্পিয়ন ছিল।   বিন্যাস  ২০২৫ সালে ৫টি দল প্রতিযোগিতায় অংশগ্রহণ করেছিল। টুর্নামেন্টে প্রতিটি দল অন্য দলকে হোম-এন্ড-অ্যাওয়ে, দ্বৈত রাউন্ড-রবিন বিন্যাসে দুইবার করে খেলাতে জড়িত। ডাবল রাউন্ড-রবিন লিগের পর, শীর্ষ তিনটি দল সমষ্টি পয়েন্টের ভিত্তিতে প্লে-অফের জন্য যোগ্যতা অর্জন করেছিল। সর্বোচ্চ পয়েন্ট পাওয়া দল স্বয়ংক্রিয়ভাবে ফাইনাল ম্যাচের যোগ্যতা অর্জন করবে। দ্বিতীয়-স্থান এবং তৃতীয়-স্থানে থাকা দলগুলি একে অপরের সাথে প্রতিদ্বন্দ্বিতা করবে ("এলিমিনেটর" শিরোনামের একটি ম্যাচ)। এলিমিনেটর ম্যাচের বিজয়ী ফাইনাল ম্যাচে যাবে।   মাঠ  চারটি ভেন্যুতে আয়োজন করা হয়েছিল - বেঙ্গালুরু, লখনউ, মুম্বই ও বড়োদরা।   বেঙ্গালুরু লখনউ মুম্বই বড়োদরা এম. চিন্নাস্বামী স্টেডিয়াম একনা ক্রিকেট স্টেডিয়াম ব্রাবোর্ন স্টেডিয়াম কোটাম্বি স্টেডিয়াম ধারণক্ষমতা: ৪০,০০০ ধারণক্ষমতা: ৫০,১০০ ধারণক্ষমতা: ৩৩,০০০ ধারণক্ষমতা: ৪০,০০০ 250px 250px 250px 250x250px  পয়েন্ট তালিকা  লিগ পর্বের ম্যাচ প্লে-অফ   এলিমিনেটর    ফাইনাল   তথ্যসূত্র   বহিঃসংযোগ     বিষয়শ্রেণী:২০২৫ ইন্ডিয়ান প্রিমিয়ার লিগ বিষয়শ্রেণী:২০২৫-এ ভারতীয় ক্রিকেট বিষয়শ্রেণী:২০২৪-২৫ ঘরোয়া ক্রিকেট প্রতিযোগিতা
আড়ানী হলো রাজশাহী জেলার বাঘা উপজেলার একটি ইউনিয়ন এবং একাধারে এটি একটি ছোট পৌর শহর। যা বাঘা উপজেলা সদর থেকে ১০ কিলোমিটার উত্তর দিকে অবস্থিত। রেলপথ বিবেচনায় আড়ানী হলো রাজশাহী জেলার প্রবেশদ্বার। রেলপথে রাজশাহী জেলায় প্রবেশ করতেই আড়ানী রেলওয়ে স্টেশন সামনে পড়বে। এটি বাঘা উপজেলার একমাত্র রেলওয়ে স্টেশন।   তথ্যসূত্র   বিষয়শ্রেণী:বাঘা উপজেলার ইউনিয়ন
গবেষণা ও খামারভিত্তিক ক্যাম্পাস বা রিসার্চ এন্ড ফার্ম বেইজড ক্যাম্পাস চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের একটি আউটরিচ ক্যাম্পাস। সিভাসুর এই ক্যাম্পাসে রয়েছে ২ টি আবাসিক হল, মাছের হ্যাচারি, প্রাণী হাসপাতাল, ফার্মসহ আরও কিছু সুযোগ-সুবিধা।     ইতিহাস  প্রাথমিকভাবে তৎকালীন প্রধানমন্ত্রী শেখ হাসিনা, হাটহাজারীতে ২০ একর জায়গাজুড়ে ক্যাম্পাসটি নির্মাণের জন্য ১৮০ কোটি টাকার বাজেট অনুমোদন করেন। পরবর্তীতে ২০১৬ সালের ২ এপ্রিল তৎকালীন শিক্ষামন্ত্রী নুরুল ইসলাম নাহিদ উক্ত ক্যাম্পাসের নির্মাণকাজের আনুষ্ঠানিক উদ্বোধন করেন। তার সাথে ছিলেন  পানি সম্পদমন্ত্রী আনিসুল মাহমুদ, চট্টগ্রাম বিশ্ববিদ্যালয়ের উপাচার্য অধ্যাপক ইফতেখার উদ্দিন চৌধুরী, চট্টগ্রাম জেলা পরিষদের প্রশাসক এম এ সালাম ও জেলা প্রশাসক মেজবাহ উদ্দিন। ক্যাম্পাসটি তৈরির মূল লক্ষ্য ছিল পোস্ট-গ্র্যাজুয়েট এবং পিএইচডি শিক্ষার্থীদের গবেষণার কাজ সহজ করা এবং আরও উন্নত করা। ক্যাম্পাসটি তৈরির মূল লক্ষ্য ছিল পোস্ট-গ্র্যাজুয়েট এবং পিএইচডি শিক্ষার্থীদের গবেষণার কাজ সহজ করা এবং আরও উন্নত করা। বিশ্ববিদ্যালয়ের মূল ক্যাম্পাস মাত্র ৭ একর হওয়াতে ফার্ম, ফুড প্রসেসিং ইউনিটসহ আরও কিছু ভবন নির্মাণ ছিল কষ্টসাধ্য।   শিক্ষাঙ্গন    ভেটেরিনারি ক্লিনিক  ২০২৩ সালের ১ সেপ্টেম্বর এই ক্যাম্পাসে যাত্রা শুরু করে প্রাণী হাসপাতাল। উক্ত হাসপাতালে শুক্রবার, শনিবার ও সরকারি ছুটির দিন ব্যতীত প্রতিদিন সকাল ৯টা হতে বিকেল ৫টা পর্যন্ত প্রাণী চিকিৎসক দ্বারা গরু, ছাগল, ভেড়া, হাঁস, মুরগি, কুকুর, বিড়ালসহ অন্যান্য প্রাণী ও পাখির রোগ নির্ণয় ও চিকিৎসাসেবা প্রদান করা হয়। এখানে রয়েছে মেডিসিন ইউনিট, সার্জারি ইউনিট, গাইনিকোলজি ইউনিট, অপারেটিং থিয়েটার এবং ডায়াগনস্টিক ল্যাব।  এছাড়া এই ক্যাম্পাসে আছে মাছের হ্যাচারি, পোস্ট গ্র্যাজুয়েট শিক্ষার্থীদের মাঠ পর্যায়ে গবেষণার সুযোগ-সুবিধা।   বায়োটেকনোলজি এন্ড জেনেটিক ইঞ্জিনিয়ারিং  এই ক্যাম্পাসটিতে সিভাসুর বায়োটেকনোলজি এন্ড জেনেটিক ইঞ্জিনিয়ারিং অনুষদ অবস্থিত। সিভাসুতে ২০২৩-২০২৪ শিক্ষাবর্ষে এই অনুষদের প্রথম ব্যাচ ভর্তি হয়।   উৎস    বহিঃসংযগ   বিষয়শ্রেণী:চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়
ওয়েবকিট একটি জনপ্রিয় ব্রাউজার ইঞ্জিন। অ্যাপলের সাফারি ও অন্যান্য পণ্যে ব্যবহারের জন্যে এটি সমাধিক পরিচিত।  ওয়েবকিট আমাজন কিন্ডল ই-বুক পাঠকের সাথে আসা নিরীক্ষামূলক ব্রাউজারেরও ভিত্তি, আবার অ্যাপলের আইওএসের ডিফল্ট ব্রাউজার, ওএস ৬ ও তারপরের ব্ল্যাকব্যারি ব্রাউজার এবং টাইজেন মোবাইল অপারেটিংস সিস্টেমের ভিতও ওয়েবকিট। ওয়েবকিটের সি++ অ্যাপলিকেশন প্রোগ্রামিং ইন্টারফেস (এপিআই) উইন্ডোতে ওয়েব উপাদান দেখাতে ক্লাসসমূহের একটি সেট প্রদান করে, এবং ব্যবহারকারী ক্লিকের পরে লিংক অনুসরণ, ব্যাক-ফরওয়ার্ড তালিকা ব্যবস্থাপনা, ও সাম্প্রতিক ভ্রমণকৃত পৃষ্ঠাসমূহের ইতিহাস ব্যবস্থাপনার মত ব্রাউজার বৈশিষ্ট্যের প্রয়োগ করে।  ওয়েবকিটের এইচটিএমএল ও জাভাস্ক্রিপ্ট কোড মূলত কেডিইর কেএইচটিএমএল এবং কেজেএস লাইব্রেরির ফোর্ক ছিলো। এরপর এটার আরো উন্নয়ন করে কেডিই, অ্যাপল, গুগল, নকিয়া, বিটস্ট্রিম, ব্ল্যাকব্যারি, ইগালিয়া, এবং অন্যান্য। এ প্রকল্প ম্যাকওএস, মাইক্রোসফট উইন্ডোজ, গ্নু/লিনাক্স এবং অন্য কিছু ইউনিক্স-সদৃশ অপারেটিং সিস্টেমসমূহ সমর্থন করে। ৩ এপ্রিল ২০১৩ গুগল ওয়েবকিটের উপাদান ওয়েবকোর ফোর্ক করে গুগল ক্রোমের ভবিষ্যৎ সংস্করণে ব্লিংক নামে ব্যবহারের ঘোষণা দেয়।    তথ্যসূত্র    বহিঃসংযোগ     সানস্পাইডার ১.০ জাভাস্ক্রিপ্ট বেঞ্চমার্ক   বিষয়শ্রেণী:অ্যাপলিকেশন প্রোগ্রামিং ইন্টারফেস বিষয়শ্রেণী:মোবাইল সফটওয়্যার বিষয়শ্রেণী:সফটওয়্যার ফোর্ক বিষয়শ্রেণী:লেআউট ইঞ্জিন বিষয়শ্রেণী:১৯৯৯-এর সফটওয়্যার বিষয়শ্রেণী:২০০৫-এর সফটওয়্যার বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার বিষয়শ্রেণী:ওয়েবকিট ভিত্তিক সফটওয়্যার
ডান|থাম্ব|200x200পিক্সেল| গান্ধী-হত্যায় অভিযুক্ত করা হয়, একটি গ্রুপ ছবি.   দাড়ানো: শংকর কিস্তারিয়া,গোপাল গডসে, মদনলাল পাওয়া,দিগম্বর রামচন্দ্র বেঁজ। বসা: নারায়ণ আপ্তে, বীর সাভাকার, নাথুরাম গডসে, বিষ্ণু রামকৃষ্ণ কারকারে  বিষ্ণু রামকৃষ্ণ কারকারে( জন্ম : ১৯১০ - মৃত্যু : ১৯৭৪) হিন্দু সাধারণ পরিষদের একটি নিবেদিত কর্মী।  এই ব্যক্তিকে মহাত্মা গান্ধী-হত্যা মামলায় যাবজ্জীবন কারাদণ্ড প্রদান করা হয়। তাকে ২০ জানুয়ারি ১৯৪৮ এ হত্যার চেষ্টা হয়।  আদালতে যখন গান্ধি হত্যাকাণ্ডের মামলা চলছিল তখন মদনলাল পাওয়া স্বীকার করেন যে, যেসব লোক এই ষড়যন্ত্রের মধ্যে অন্তর্ভুক্ত ছিল, পূর্বের কৌশল অনুযায়ী তাকে কেবল বোমা মেরে জনসভায় আতঙ্ক সৃষ্টি করার কাজ দেওয়া হয়েছিল। শেষ কাজ অন্য লোকের দায়িত্বে ছিল। যখন তাকে ছোটুরাম যাওয়ার  থেকে বাঁধা প্রদান করেছিলেন তিনি যেভাবেই সম্ভব হোক না কেন তিনি তার কাজ করে ফেলেছিলেন। সেইদিনের কৌশন যদিও অসফল হয়েছিল কিন্তু এই ঘটনার তথ্য সরকার তো পেয়েই গিয়েছিলেন যে, গান্ধির হত্যা যে কেউ যে কোনে সময় করে ফেলতে পারে। তাহলে তার সুরক্ষার চিন্তা করা উচিত ছিল?   তথ্যসূত্র    মনোহর Malgaonkar, Men Who Killed Gandhi, মাদ্রাজ, ম্যাকমিলান, ভারত (1978) আইএসবিএন 0-333-18228-6  Gopal godse গান্ধী হত্যা কেন? সূর্যহাদি প্রকাশন, নতুন রাস্তা, দিল্লি ১১০০০৬ ভারত   বহিঃসংযোগ   আগেও তাকে হত্যা করার চেষ্টা চলেছিল   বিষয়শ্রেণী:১৯১০-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:ভারতীয় ব্যক্তি বিষয়শ্রেণী:যাবজ্জীবন কারাদণ্ডে দণ্ডিত ভারতীয় বন্দি বিষয়শ্রেণী:খুনের দায়ে দোষী সাব্যস্ত ভারতীয় বিষয়শ্রেণী:ভারত কর্তৃক খুনের দায়ে দোষী সাব্যস্ত ব্যক্তি
প্রতিরক্ষা মন্ত্রণালয় সামরিক নীতি প্রণয়ন এবং কার্যকর করার প্রধান প্রশাসনিক প্রতিষ্ঠান। এই মন্ত্রণালয়টি একজন মন্ত্রীর নেতৃত্বে পরিচালিত হয়। সাধারণত বাংলাদেশের প্রধানমন্ত্রী এই মন্ত্রণালয়ের মন্ত্রী হিসেবে দায়িত্ব পালন করেন। সশস্ত্র বাহিনী, আন্তঃবাহিনী দপ্তর এবং প্রতিরক্ষা সহায়ক অন্যান্য দপ্তর ও সংস্থার সমন্বয়ের মাধ্যমে বাংলাদেশের স্বাধীনতা ও সার্বভৌমত্ব সমুন্নত রাখাই প্রতিরক্ষা মন্ত্রণালয়ের প্রধান দায়িত্ব।  ইতিহাস বাংলাদেশ স্বাধীনতা অর্জনের পর পরই ১৯৭১ সালে বাংলাদেশের প্রতিরক্ষা মন্ত্রণালয় গঠন করা হয়। প্রথম প্রতিরক্ষা মন্ত্রী ছিলেন তৎকালীন  মহম্মদ আতাউল গণি ওসমানী।   লক্ষ্য  বাংলাদেশের স্বাধীনতা ও সার্বভৌমত্ব রক্ষা।  বিভিন্ন প্রাকৃতিক দুর্যোগ মোকাবেলা।  বাংলাদেশের সশস্ত্র বাহিনীকে বৈশ্বিক চ্যালেঞ্জ মোকাবেলায় একটি সক্ষম ও উপযুক্ত বাহিনী হিসেবে গড়ে তোলা।  অন্যান্য রাষ্ট্র ও আন্তর্জাতিক সম্প্রদায়ের সঙ্গে সমমর্যাদার ভিত্তিতে সুসম্পর্ক বজায় রাখা।  শান্তিপূর্ণ বিশ্ব গড়ে তোলার লক্ষে জাতিসংঘ শান্তিরক্ষা মিশনসমুহে অংশগ্রহণের মাধ্যমে বিশ্বশান্তি প্রতিষ্ঠায় অবদান রাখা।মিশন ও ভিশন   অধীনস্থ দপ্তর ও সংস্থাসমূহ  প্রাথমিক পর্যায়ে ১৪ টি দপ্তর/সংস্থা নিয়ে গঠিত হলেও বর্তমানে ২৫টি দপ্তর/সংস্থা নিয়ে এ মন্ত্রণালয় পরিচালিত হচ্ছে। নিম্নে প্রতিরক্ষা মন্ত্রণালয়ের অধীনস্থ সংস্থা ও দপ্তরসমূহের তালিকা দেওয়া হলো।http://www.mod.gov.bd/site/page/befdc93b-17fb-4f2d-850c-630ccc1b0b68   প্রতিরক্ষা বাহিনীসমূহ   বাংলাদেশ সেনাবাহিনী   বাংলাদেশ নৌবাহিনী   বাংলাদেশ বিমান বাহিনী   আন্তঃবাহিনী সংস্থাসমূহ   সামরিক চিকিৎসা সার্ভিস মহাপরিদপ্তর (ডিজিএমএস)  ন্যাশনাল ডিফেন্স কলেজ (এনডিসি)  ডিফেন্স সার্ভিসেস কমান্ড অ্যান্ড স্টাফ কলেজ (ডিএসসিএসসি)  মিলিটারি ইনস্টিটিউট অব সায়েন্স এ্যান্ড টেকনোলজি (এমআইএসটি)  বাংলাদেশ ইউনিভার্সিটি অব প্রফেশনালস (বিইউপি)  আর্মড ফোর্সেস মেডিকেল কলেজ (এএফএমসি)  আর্মড ফোর্সেস মেডিকেল ইনস্টিটিউট (এএফএমআই)  মিলিটারী ইঞ্জিনিয়ার সার্ভিসেস (এমইএস)  আর্মড ফোর্সেস ইন্সটিটিউট অব প্যাথলজি এন্ড ট্রান্সফিউশন (এএফআইপি)  বাংলাদেশ সমরাস্ত্র কারখানা (বিওএফ)  আন্তঃবাহিনী নির্বাচন পর্ষদ (আইএসএসবি)  বাংলাদেশ সশস্ত্র বাহিনী বোর্ড (বিএএসবি)  প্রতিরক্ষা ক্রয় মহাপরিদপ্তর (ডিজিডিপি)  প্রতিরক্ষা গোয়েন্দা মহাপরিদপ্তর (ডিজিএফআই)  আন্তঃবাহিনী জনসংযোগ পরিদপ্তর (আইএসপিআর)  ক্যাডেট কলেজ পরিচালনা পরিষদ   অন্যান্য সংস্থা/দপ্তর   বাংলাদেশ ন্যাশনাল ক্যাডেট কোর (বিএনসিসি)  বাংলাদেশ আবহাওয়া অধিদপ্তর (বিএমডি)  মহাকাশ গবেষণা ও দূর অনুধাবন কেন্দ্র (স্পারসো)  বাংলাদেশ জরিপ অধিদপ্তর (এসওবি)  সামরিক ভূমি ও ক্যান্টনমেন্ট অধিদপ্তর (সাভূসে)  গুপ্তসংকেত পরিদপ্তর (সাইফার)  কন্ট্রোলার জেনারেল ডিফেন্স ফাইন্যান্স (সিজিডিএফ)  প্রধান প্রশাসনিক কর্মকর্তার কার্যালয় (সিএও)  মিনিস্ট্রি অব ডিফেন্স কনস্ট্যাবিউলারি (এমওডিসি)  আরও দেখুন  বাংলাদেশের সামরিক বাহিনী  তথ্যসূত্র  বিষয়শ্রেণী:প্রতিরক্ষা মন্ত্রণালয় (বাংলাদেশ) বিষয়শ্রেণী:বাংলাদেশ সরকারের মন্ত্রণালয় বিষয়শ্রেণী:প্রতিরক্ষা মন্ত্রণালয় বিষয়শ্রেণী:বাংলাদেশের সশস্ত্র বাহিনী
তারুণ্যোচ্ছল ষাটের দশক বলতে ১৯৬০-এর দশকের মধ্যভাগ থেকে শেষভাগ পর্যন্ত যুক্তরাজ্যে তরুণদের মাঝে ঘটা একটি সাংস্কৃতিক বিপ্লবের ঘটনাকে বোঝায়, যাতে আধুনিকতা ও আমোদ-ফুর্তিপ্রিয় শ্রেয়োবাদের উপর জোর দেওয়া হয়। তারুণ্যোচ্ছল লন্ডন নগরী ছিল এই আন্দোলনের কেন্দ্র। এই আন্দোলনে শিল্পকলা, সঙ্গীত ও পোশাকশৈলীর বিকাশ ঘটে এবং লন্ডন নগরীর "পপ" ও "ফ্যাশন" বিদেশে রপ্তানি ছিল এর অন্যতম প্রতীক। দ্য বিটলস নামক সঙ্গীতদলটি জনপ্রিয় সঙ্গীতের ভুবনে ব্রিটিশ আগ্রাসনে নেতৃত্ব দেয়। ম্যারি কুয়ান্টের মিনি-স্কার্ট, টুইগি ও জিন শ্রিমটনের মতো জনপ্রিয় পোশাকশৈলী মডেল, মড উপসংস্কৃতি, লন্ডনের কিংস রোড, কেনসিংটন ও কার্নাবি স্ট্রিটের জনপ্রিয় বিপণী এলাকাগুলির কিংবদন্তীসম মর্যাদা, পারমাণবিক অস্ত্রবিরোধী আন্দোলনের মত রাজনৈতিক আন্দোলন কর্মকাণ্ড ও যৌন স্বাধীনতা ছিল এই আন্দোলনের কিছু গুরুত্বপূর্ণ ঘটনা।  আন্দোলনের বড় একটি অংশ ছিল সঙ্গীত, যা "লন্ডন সাউন্ড" নামে পরিচিত। দ্য হু, দ্য কিংকস, দ্য স্মল ফেসেজ ও দ্য রোলিং স্টোনস সঙ্গীতদলগুলির গানবাজনা অবৈধ বেতার সম্প্রচার কেন্দ্রগুলি (যেমন রেডিও ক্যারোলাইন, ওয়ান্ডারফুল রেডিও লন্ডন ও সুইঙিং রেডিও ইংল্যান্ড) থেকে প্রায়শই সম্প্রচার করা হত।  তারুণ্যোচ্ছল লন্ডন ব্রিটিশ চলচ্চিত্রের উপরেও প্রভাব ফেলে; ব্রিটিশ চলচ্চিত্র ইনস্টিটিউটের মতে এসময় চলচ্চিত্রে "রূপগত পরীক্ষানিরীক্ষা, বাকস্বাধীনতা, গাত্রবর্ণ ও হাস্যরসের আধিক্য পরিলক্ষিত হয়।" এই পর্বে সব ধরনের সৃষ্টিশীল ব্যক্তি রাজধানী লন্ডনের দিকে আকৃষ্ট হয়, যাদের মধ্যে লেখক, শিল্পী, সাময়িকী প্রকাশক, আলোকচিত্রগ্রাহক, বিজ্ঞাপনদাতা, চলচ্চিত্র নির্মাতা, পণ্য নকশাকারক, ইত্যাদি উল্লেখ্য।"  ১৯৬০-এর দশকে লন্ডন একটি "বিমর্ষ, ক্লেদাক্ত যুদ্ধোত্তর রাজধানী থেকে শৈলীর এক উজ্জ্বল, চকমকে পরিকেন্দ্রে রূপান্তরিত হয়।" ১৯৫০-এর দশকে যুদ্ধোত্তর শিশু বিস্ফোরণ এবং যুদ্ধোত্তর অর্থনৈতিক তেজিভাব - এই দুই কারণে এই ঘটনাটি ঘটেছিল। ১৯৬০ সালে পুরুষদের জন্য জাতীয় সামরিক সেবাতে বাধ্যতামূলক অংশগ্রহণ রদ করে দেওয়ার পরে এইসব তরুণেরা তাদের বাবা-মায়ের প্রজন্মের তুলনায় অধিকতর স্বাধীনতা ও অপেক্ষাকৃত কম দায়িত্ব ভোগ করা শুরু করে এবং সামাজিক ও যৌন রাজনীতিতে পরিবর্তনের সূচনা করে।  ১৯৬০-এর দশকের উচ্চাকাঙ্ক্ষী ব্রিটেনের জনচেতনাকে আকৃতি দানকারী এই আন্দোলনটি মূলত লন্ডনের ওয়েস্ট এন্ড (পশ্চিম প্রান্ত) এলাকার তরুণ মধ্যবিত্ত জনগণকে কেন্দ্র করে শুরু হয়েছিল, যাদের কেউ কেউ ব্যাপারটিকে এক ধরনের বিনোদন হিসেবেই গণ্য করেছিল। তারুণ্যোচ্ছল আন্দোলনটি আবার ১৯৬০-এর দশকের ভোগবাদ-বিরোধী ব্রিটিশ "আন্ডারগ্রাউন্ড" প্রতিসংস্কৃতিটির সমসাময়িক একটি ভোগবাদী বিপক্ষ হিসেবে কাজ করেছিল।  তথ্যসূত্র  বিষয়শ্রেণী:১৯৬০-এর দশকের ফ্যাশন বিষয়শ্রেণী:১৯৬০-এর দশকে লন্ডন বিষয়শ্রেণী:১৯৬০-এর দশকের প্রতিসংস্কৃতি বিষয়শ্রেণী:লন্ডনের সংস্কৃতি বিষয়শ্রেণী:যুক্তরাজ্যের যুবসংস্কৃতি বিষয়শ্রেণী:লন্ডনে ১৯৬০-এর দশক
বান্দ্রা কুর্লা কমপ্লেক্স () ভারতের মহারাষ্ট্র রাজ্যের মুম্বই শহরের এক কেন্দ্রীয় বাণিজ্যিক এলাকা। মুম্বই মহানগর অঞ্চল উন্নয়ন কর্তৃপক্ষের মতে, এটি পূর্ব মুম্বইয়ে কার্যালয় ও বাণিজ্যিক কার্যকলাপের আরও বৃদ্ধিকে রুখে দেওয়ার জন্য তৈরি করা "গ্রোথ সেন্টার"। এটি দক্ষিণ মুম্বইয়ের কেন্দ্রীয় বাণিজ্যিক এলাকার যানজটকে কমাতে সাহায্য করেছে এবং মহানগর এলাকায় পরিকল্পিত ব্যবসায়িক রিয়েল এস্টেটের জন্য নতুন এলাকার বীজ বপন করেছে।  তথ্যসূত্র  বহিঃসংযোগ   বান্দ্রা কুর্লা কমপ্লেক্স   বিষয়শ্রেণী:মুম্বইয়ের অর্থনীতি বিষয়শ্রেণী:মুম্বইয়ের পাড়া বিষয়শ্রেণী:ভারতের কেন্দ্রীয় বাণিজ্যিক এলাকা
ম্যাথু গ্র্যাহাম (, ; জন্ম: ২৩ অক্টোবর ১৯৯৪; ম্যাট গ্র্যাহাম নামে সুপরিচিত) হলেন একজন অস্ট্রেলীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে অস্ট্রেলিয়ার প্রতিনিধি হিসেবে প্রতিদ্বন্দ্বিতা করে থাকেন।  গ্র্যাহাম অস্ট্রেলিয়ার হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন ম্যাথু গ্র্যাহাম ১৯৯৪ সালের ২৩শে অক্টোবর তারিখে অস্ট্রেলিয়ার নিউ সাউথ ওয়েলসে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গ্র্যাহাম অস্ট্রেলিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৬৫.১৩ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ ফ্রিস্টাইল স্কিয়ার বিষয়শ্রেণী:অস্ট্রেলিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ বিষয়শ্রেণী:নিউ সাউথ ওয়েলসের পুরুষ ক্রীড়াবিদ বিষয়শ্রেণী:২০১৮ শীতকালীন অলিম্পিকের পদক বিজয়ী বিষয়শ্রেণী:অলিম্পিক রৌপ্যপদক বিজয়ী অস্ট্রেলীয় বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
কামিলা ভালেরিয়েভনা ভালিয়েভা (, ; জন্ম: ২৬ এপ্রিল ২০০৬; কামিলা ভালিয়েভা নামে সুপরিচিত) হলেন একজন রুশ ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  ভালিয়েভা রাশিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কামিলা ভালেরিয়েভনা ভালিয়েভা ২০০৬ সালের ২৬শে এপ্রিল তারিখে রাশিয়ার কাজানে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ভালিয়েভা রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। ২০২২ শীতকালীন অলিম্পিকে প্রতিযোগিতা করার সময়ে তিনি ২০২১ সালের ২৫শে ডিসেম্বর তারিখে রুশ জাতীয় চ্যাম্পিয়নশিপে সংগৃহীত এক নমুনায় নিষিদ্ধ ওষুধ ট্রাইমেটাজিডিনের জন্য পজিটিভ হন। ২০২২ সালের ৮শে ফেব্রুয়ারি তারিখে, অর্থাৎ তিনি রাশিয়ার দলগত ফিগার স্কেটিংয়ে স্বর্ণ জয়ে সহায়তা করার পরদিন এর ফলাফলটি প্রকাশ পায়। তবে আরইউএসএডিএ এবং সিএএস-এর আপিলের পর তিনি নারী একক প্রতিযোগিতায় অনুমতি পেয়েছিলেন। ভালিয়েভা সর্বমোট ২২৪.০৯ পয়েন্ট নিয়ে সম্মিলিত অবস্থানে মূলত চতুর্থ স্থান অধিকার করেছিলেন; যেখানে শর্ট প্রোগ্রামে তিনি ৮২.১৬ পয়েন্ট নিয়ে প্রথম এবং ফ্রি স্কেটিংয়ে ১৪১.৯৩ পয়েন্ট পেয়ে পঞ্চম অবস্থানে ছিলেন।  এরপর, ওয়ার্ল্ড এন্টি-ডোপিং এজেন্সি এবং আন্তর্জাতিক অলিম্পিক কমিটি সিএএসে আপিল করে, যা ২০২৪ সালের ২৯শে জানুয়ারি ঘোষণা যে ভালিয়েভা ডোপিংবিরোধী নিয়ম লঙ্ঘন করেছেন এবং তার বিরুদ্ধে ৪ বছরের নিষেধাজ্ঞা আরোপ করে, যা ২০২১ সালের ২৫শে ডিসেম্বর থেকে কার্যকর ধরা হয়। এর ফলে অলিম্পিকসহ উক্ত সময়ে তার সব ফলাফল বাতিল করা হয়। ২০২৪ সালের ৩০শে জানুয়ারি তারিখে, আন্তর্জাতিক স্কেটিং ইউনিয়ন দলগত প্রতিযোগিতার অবস্থান সংশোধন করে রাশিয়ার স্বর্ণপদক কেড়ে নেয় এবং মার্কিন যুক্তরাষ্ট্রকে স্বর্ণ, জাপানকে রৌপ্যপদকে উন্নীত করে; যদিও ভালিয়েভার বাদ পড়ার পরও গণনায় রাশিয়া তৃতীয় স্থান ধরে রাখে এবং ব্রোঞ্জপদক পায়।  তিনি মার্ক কন্দ্রাতিউক, আনাস্তাসিয়া মিশিনা, আলেকসান্দ্র গালিয়ামভ, ভিক্তোরিয়া সিনিতসিনা এবং নিকিতা কাতসালাপভের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৭৪ পয়েন্ট অর্জন করে ব্রোঞ্জ পদক জয়লাভ করেছিলেন। শর্ট প্রোগ্রাম/রিদম ডান্সে ৩৬ পয়েন্ট স্কোর করেছিলেন এবং ফ্রি স্কেটস/ডান্সে ৩৮ পয়েন্ট অর্জন করেছিলেন।  তথ্যসূত্র  বহিঃসংযোগ     বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী সিঙ্গেল স্কেটার বিষয়শ্রেণী:রাশিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:ডোপিং মামলায় রুশ ক্রীড়াবিদ বিষয়শ্রেণী:ক্রীড়া বিতর্ক
ওয়াতারু হারাদা (, ; জন্ম: ২২ জুলাই ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।   প্রারম্ভিক জীবন  ওয়াতারু হারাদা ১৯৯৬ সালের ২২শে জুলাই তারিখে জাপানের হিয়োগো প্রশাসনিক অঞ্চলের কোবেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ               বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সাগান তোসুর খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:কোবের ক্রীড়াবিদ বিষয়শ্রেণী:জে৩ লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:কাশিওয়া রেইসোলের খেলোয়াড়
খালেদা রব্বানী বাংলাদেশের মৌলভীবাজার জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  খালেদা রব্বানী মৌলভীবাজার জেলায় জন্মগ্রহণ করেন।   রাজনৈতিক জীবন  খালেদা রব্বানী কেন্দ্রীয় বিএনপির মহিলা বিষয়ক সম্পাদক, মৌলভীবাজার জেলা বিএনপির সভাপতি ও জাতীয়তাবাদী মহিলা দলের কেন্দ্রীয় কমিটির প্রধান উপদেষ্টা ছিলেন। তিনি দ্বিতীয়, পঞ্চম ও ষষ্ঠ জাতীয় সংসদের মহিলা আসন ২৫ থেকে মনোনীত সংসদ সদস্য ছিলেন।  অষ্টম জাতীয় সংসদের মহিলা আসন ১০ থেকে মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:২য় জাতীয় সংসদের সংরক্ষিত মহিলা আসনের সদস্য বিষয়শ্রেণী:৫ম জাতীয় সংসদের সংরক্ষিত মহিলা আসনের সদস্য বিষয়শ্রেণী:৬ষ্ঠ জাতীয় সংসদের সংরক্ষিত মহিলা আসনের সদস্য বিষয়শ্রেণী:৮ম জাতীয় সংসদের সংরক্ষিত মহিলা আসনের সদস্য
কলেজ অব এভিয়েশন টেকনোলজি বাংলাদেশের একটি প্রকৌশল প্রতিষ্ঠান যা এরোনটিক্যাল ইঞ্জিনিয়ারিংয়ের পাশাপাশি পাইলট প্রশিক্ষণে আন্তর্জাতিকভাবে স্বীকৃত উচ্চতর একাডেমিক যোগ্যতা প্রদান করে। কলেজটি এডেক্সসেল, বিটিইবি এবং বাংলাদেশের জাতীয় বিশ্ববিদ্যালয়ের একটি অনুমোদিত শিক্ষা কেন্দ্র।   একাডেমিক প্রোগ্রাম  সিএটেক জাতীয় বিশ্ববিদ্যালয় বাংলাদেশের অধীনে এভিয়েশন ম্যানেজমেন্টে ৪ বছরের অনার্স বিবিএ এবং অ্যারোনটিক্যাল অ্যান্ড এভিয়েশন সায়েন্স কোর্সে বিএসসি প্রদান করে।   আন্ডারগ্র্যাজুয়েট স্তর  কলেজ অব এভিয়েশন টেকনোলজি আন্ডারগ্র্যাজুয়েট স্তরে অফার করে:  অ্যারোনটিক্যাল অ্যান্ড এভিয়েশন সায়েন্সে বিএসসি (অনার্স)  বিবিএ (অনার্স) ইন এভিয়েশন ম্যানেজমেন্ট # বি.ইঞ্জি. বৈমানিক প্রকৌশল।   স্নাতক স্তর  কলেজ অব এভিয়েশন টেকনোলজি স্নাতক স্তরে অফার করে: কৌশলগত ব্যবস্থাপনা এবং নেতৃত্বের পোস্ট গ্র্যাজুয়েট ডিপ্লোমা, এভিয়েশন অপারেশন ডিপ্লোমা।Graduate   তথ্যসূত্র   বিষয়শ্রেণী:ঢাকা জেলার মহাবিদ্যালয় বিষয়শ্রেণী:বাংলাদেশের বেসরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়